open-index/open-wikipedia-markdown huggingface dataset:
Scott Booth

**Scott Booth** (født 16. desember 1971 i Aberdeen) er en skotsk tidligere fotballspiller som er mest kjent fra sine to perioder i angrepet hos den skotske klubben Aberdeen og den nederlandske klubben FC Utrecht. Booth fikk også 22 landskamper for  i perioden 1993 til 2001, og var blant annet med i troppen til EM i fotball 1996 og VM i fotball 1998.

## Klubbkarriere
Booth startet sin fotballkarriere hos sin hjemklubb Aberdeen i 1988. Han etablerte seg raskt på førstelaget og bidro til at Aberdeen kjempet om seriemesterskapet i Scottish Premier League under 1990/1991-sesongen, samt spilte klubben frem til finalen i Scottish League Cup i 1995/1996-sesongen, som klubben vant etter å ha slått Dundee FC. Etter å ha spilt over 160 seriekamper og bidratt med over 40 seriemål over ni år dro Booth på en fri overgang til den tyske klubben Borussia Dortmund i juni 1997.

Han fulgte i fotsporene etter landsmannen Paul Lambert, som hadde ankommet Dortmund året før, og som nettopp hadde bidratt til at klubben vant UEFA Champions League like før Booth ankom Dortmund. Booth fikk på sin side ikke nevneverdig med spilletid, mye grunnet konkurranse om spissplassene fra blant andre Stéphane Chapuisat og Heiko Herrlich, men ble derimot den første skotte til å vinne Intercontinental Cup med seier over den brasilianske klubben Cruzeiro. 

I 1998 og 1999 ble Booth lånt ut fra Dortmund til henholdsvis FC Utrecht og Vitesse i nederlandsk fotball, hvor han fikk moderat med spilletid. I mai 1999 ble han solgt til FC Twente for 400 000 pund, hvor han omsider etablerte seg for førstelaget og bidro sterkt til at klubben vant KNVB-cupen i 2000/2001-sesongen. Etter å ha spilt over 100 seriekamper for klubben dro han vederlagsfritt tilbake til hjemklubben Aberdeen i juli 2003 og spilte én sesong for klubben før han la opp på grunn av skade ved kontraktslutt i mai 2004. Booth har siden fungert som ekspertkommentator for TV-kanalene Setanta Sports, BBC og ESPN.

## Landslagskarriere
Booth fikk sin landslagsdebut for  i en vennskapskamp mot  i mars 1993. Han ble tatt ut i troppen til EM i fotball 1996 av landslagstrener Craig Brown, hvor han spilte i to gruppespillkamper mot henholdsvis  og . Han ble også tatt ut i troppen til VM i fotball 1998 hvor han spilte én gruppespillkamp, som var Skottlands siste kamp mot . Booth fikk totalt 22 landskamper og seks landslagsmål for Skottland frem til 2001.

## Meritter
;Aberdeen
* Scottish League Cup: 1995/1996

;Borussia Dortmund
* Intercontinental Cup: 1997

;FC Twente
* KNVB-cupen: 2000/2001

## Referanser


## Eksterne lenker
*
Fagusverket

**Fagusverket** er et fabrikkanlegg i byen Alfeld i den tyske delstaten Niedersachsen. Bygningen ble tegnet i 1911 av Walter Gropius og Adolf Meyer for *Schuhleistenfabrik Fagus* (Fagus skolestfabrikk). Som et av de første eksemplene på modernistisk arkitektur ble bygningen fredet i 1946. 25. juni 2011 ble bygningen tatt opp i UNESCOs liste over verdens kulturarv.

## Historie
Forretningsmannen Carl Benscheidt (1858–1947) ga i 1910 Walter Gropius oppdraget med å tegne en ny fabrikkbygning som skulle gi et moderne uttrykk og dessuten ligge like ved jernbanelinjen mellom Hannover og Kassel. Idag finnes foruten skolestfabrikken også et skomuseum. *Fagus* er latin for bøk, et treslag som er hovedelementet i produksjonen av skolester.

Bygningen ble renovert i 1984 og fra 2006 finnes i lagerbygningen en Fagus-Gropiusutstilling.

## Arkitekturen
Fagusverket som består av 10 bygninger er en hjørnesten i utviklingen av moderne arkitektur og design av industrianlegg. Det tjener alle ledd i produksjonen, lagringen og utsendingen av skolester. Fasaden består av store glassflater i kubiske former holdt sammen av stålrammer. Bygningen er ikke stor og inngir intet monumentalt inntrykk, men letthet og gjennomsiktighet. Bygningens hjørner er «åpne» i motsetning til den rådende stil som innebar at denne bygningsdelen ble utført massivt for å lage et solid uttrykk. Anlegget var forløperen til Bauhausskolen og er retningsgivende for utviklingen av moderne arkitektur i Europa og Nord-Amerika.

## Litteratur
* Wulf Schadendorf: *Das Fagus-Werk Karl Benscheidt Alfeld / Leine.* (Kleine Kunstführer für Niedersachsen, hefte 5.) Musterschmidt, Göttingen 1954.
* Helmut Weber: *Walter Gropius und das Faguswerk.* Callwey, München 1961.
* Heinrich Biermann, Norbert Hoffmann, Manfred Henke: *Architektonische Kostbarkeiten im Landkreis Hildesheim.* Köhler, Harsum 1993, S. 25–27.
* Annemarie Jaeggi: *Fagus. Industriekultur zwischen Werkbund und Bauhaus.* Jovis, Berlin 1998, ISBN 3-931321-83-5.

## Referanser


## Eksterne lenker
* 
* Fagus-Gropius-utstillingen  i Fagusfabrukken
Trine Stenberg Tviberg

**Trine Dyveke Stenberg Tviberg** (født 6. desember 1969) er en norsk tidligere fotballspiller. Hun spilte for IL Sandviken hele karrieren. Hun ble europamester for Norge i 1987. Hun var også med i Norges VM-tropp til VM i Kina i 1991.

## Referanser
«Rauma»

Skip med navnet **«Rauma»**:

*MF «Rauma» (1988) – Bilferge eid av Fjord1.
*DS «Rauma» (1889) – Lokalrutebåt i fart i Møre og Romsdal mellom 1889 og 1963.
*Bequia Express IV – Bilferge, gikk som MF «Rauma» 1968 – 1997.
*KNM «Rauma» (1939)
Cathrine Zaborowski

**Cathrine Zaborowski** (født 3. august 1971) er en norsk tidligere fotballspiller. Hun spilte mesteparten av karrieren for Asker. Zaborowski spilte 68 A-landskamper for Norge og scoret 7 mål. Med Asker vant hun NM i 1990 og 1991 og ble seriemester med klubben i 1988, 1989, 1991 og 1992. Hun ble uoffisiell verdensmester i 1988. Og ble også europamester i 1993, og var også med i to EM-finaler i 1989 og 1991 som begge endte med tap for Tyskland med 3-1 i 1991 og også 4-1 mot samme motstander i 1989. Og hun var også VM-finalist i 1991 hvor Norge tapte med 2-1 for USA.

## Referanser


## Eksterne lenker
*
Det andre slaget om Orléans

**Det andre slaget om Orléans** ble utkjempet mellom 3. til 4. desember 1870 tyske og franske styrker under Den fransk-prøyssiske krig.  

Kampene om byen kom som en del av Loire-aksjonen, og i dette slaget gjenerobret tyskerne byen etter at de franske styrkene hadde inntatt byen fra den tyske okkupasjonen etter Slaget om Coulmiers 9. november. Den tyske seieren i dette slaget førte til at forsøket til Den nasjonale forsvarsregjeringen til å bryte den tyske beleiringen av Paris mislyktes og at til den franske hæren ble delt i to.
Liste over Andorras statsministre

**Liste over Andorras statsministre** omfatter regjeringssjefer (*cap de Govern*) i Andorras regjering fra posten ble innført i 1982. I henhold til grunnloven av 1993 utpekes statsministeren av nasjonalforsamlingen, *[[Consell General]]*, etter prinsippet om parlamentarisme.

Disse har vært statsministre:

## Referanser
Slaget om Coulmiers

**Slaget om Coulmiers** ble utkjempet 9. november 1870 mellom tyske og franske styrker under den fransk-prøyssiske krig om den lille landsbyen Coulmiers 20 km vest for Orléans.  

Det franske angrepet mot de tyske stillingene ved Coulmiers var en del av Loire-aksjonen. De franske styrkene overrasket den tyske forlegningen med et artilleriangrep, og det brøt ut panikk da det franske infanteriet angrep med bajonetter. Som følge av dette nederlaget måtte de tyske styrkene også evakuere Orléans.

Den franske seieren skapte optimisme i den beleirede Paris og Den nasjonale forsvarsregjeringen erklærte «Grand Sortie» ut av den tyske beleiringen, men denne muligheten ble straks forhindret av tyskerne gjennom seieren i Det andre slaget om Orléans 3. til 4. desember.
Alfeld (Leine)

**Alfeld (Leine)** er en by i den administrative kretsen Landkreis Hildesheim i den sydlige delen av Niedersachsen i Tyskland, midt i storbyregionen Hannover-Braunschweig-Göttingen. Byen ble grunnlagt i 1214 og har 20&nbsp;340 innbyggere.

Byen er kjent innen arkitekturen for et av Walter Gropius' første verk. I 1911 tegnet han Fagusverket, den første fabrikkbygningen der veggene besto av store glassflater. 2011 ble bygningen tatt opp i UNESCOs liste over verdens kulturarv.

## Bilder

Fil:Alfeld Alte Lateinschule 348-h.jpg|Den tidligere latinskolen
Fil:Alfeld - St. Nicolai.JPG|St. Nicolaikirken
Fil:Fagus Gropius Hauptgebaeude 200705 wiki front.jpg|Fagusverket


## Referanser


## Eksterne lenker
*
Ole Brumm (film)

***[[Ole Brumm]]*** kan vise til flere filmer, blant andre:

**[[Filmen om Ole Brumm]]*, amerikansk animasjonsfilm fra 1977
**[[Ole Brumm - Nye eventyr i Hundremeterskogen]]*, amerikansk animasjonsfilm fra 2011
Espen Sandvik

**Espen Sandvik** (født 1974) er en norsk skuespiller.

Han er utdannet ved Oslo Prosjekt Teater (1999). Han har arbedet ved flere norske teater som Oslo Nye Teater, Det Norske Teater, Den Nationale Scene, Riksteateret, Sogn og Fjordane Teater, Hordaland Teater. Han har også spilt i flere TV-serier for NRK Drama, blant annet ''Sejer - djevelen holder lyset'', *Skolen* og flere kortfilmer. Han deltok også i TV 2-serien *[[Hotel Cæsar]]*.

Sandvik har også lang erfaring med dubbing og dubbingregi av animasjonsfilm. Han har blant annet stemmen til Lynet McQueen i Pixar-filmen *[[Biler (film)|Biler]]*, Crash i *Istid*-filmene, Buddy Pine/Syndrome i Pixars *[[De utrolige]]*.
Av dubbingregi kan nevnes, *[[Familien Robinson]]* (Disney), *[[Horton redder en Hvem]]* (Fox), *[[Bolt (2008)|Bolt]]* (Disney).

Sandvik har hatt dialoginstruksjon på den norskproduserte filmen Hokus Pokus Albert Åberg (Maipo) og fortellerregi på Albert Åberg TV-serie. Han har også lang erfaring med voicing av radio og TV-reklamer (f.eks. Spond sine reklamefilmer).
Espen Sandvik er også musiker og spiller gitar.

I sitt første leveår var han med i filmen *[[Ungen (1974)|Ungen]]*.

## Stemmer
* Alvin og gjengen: I farta - «Alvin»
* Stallen - «Herr Slettan»
* Alvin og gjengen 3 - «Alvin»
* Shrek – Lykkelig alle sine dager - «?»
* Pakten - «?»
* Planet 51 - «?»
* Monsters vs. Aliens - «?»
* Manon - «?»
* Porco rosso - «?»
* M.I. High - «?»
* Zack og Codys søte hotelliv - «?»
* Alvin og gjengen - «Alvin»
* Ratatouille - «Fortelleren»
* Familien Robinson - «Småen», «Reporter»
* Arthur og Minimoyene - «Far»
* Villdyr - «?»
* Rampete Robin - «Pappa»
* Biler - «Lynet McQueen»
* Stuart Little 3 - Villmarken kaller - «Stuart»
* Robotene - «?»
* Svampebob Firkant - «Bleke» (redubbet)
* Gisle Wink på eventyr - «?»
* Eventyr i Alaska - «?»
* Ender uten tenner - «?»
* Atlantis - En forsvunnen verden - «?»
* Laputa - Himmelslottet - «Pazu»
* Frost - «Kongen av Arendelle»
* Tor med hammeren - «Sindre»
* Biler 2 - «Lynet McQueen»
* Lokomotivet Thomas og vennene hans - «Thomas» «Henry» «Toby» «Spencer» (sesong 13-17)
* Alvin og gjengen 2 - «Alvin»
* G-gjengen - «Bucky»
* Istid 3 - «Eddie»
* Rocky - «Magne»
* Kurt blir grusom - «Tegnestiftfangen»
* iCarly - «?»
* Kaos i Eventyrland - «?»
* Surf's Up - «?»
*  - «?»
* Shrek 3 - «?»
* Den stygge andungen og jeg - «Rotto»
* Maurbølla - «?»
* Istid 2 - «Eddie»
* Tommys vilde venner - «?»
* Herbie – Full tank - «?»
* Pat og Stan - «Stan»
* De utrolige - «Buddy Pine»
* Katten - Tull ikke med hatten - «?»
* Askepott 2 - Drømmer blir virkelighet - «Gus»
* Pokemon 3 - The Movie - «?»
* Maggie og det fryktelige beistet - «?»
*  - «Trubadurix»
* Lego Ninjago - «Diverse roller»

## Referanser


## Eksterne lenker
*
Skolevalget i Norge 2011

**Skolevalget 2011** var et skolevalg som ble arrangert for skoleelever i Norge 5.-6. september 2011 i forkant av kommune- og fylkestingsvalget 2011. Valget ble arrangert av de videregående skolene i samarbeid med Norsk samfunnsvitenskapelig datatjeneste (NSD).

Valget var basert på listene som stilte til fylkestinget i de respektive fylkene og skulle etterligne det ordinære valget mest mulig, skolene hadde likevel mulighet til å avholde valget elektronisk under kontrollerte omgivelser innenfor perioden 29. august og 2. september.

I tilknytting til skolevalgene arrangeres det som regel skoledebatter hvor representanter fra ungdomspartiene debatterer saker foran elevene. I 2011 ble partiene enige om å avlyse disse debattene i etterkant av massedrapene på Utøya – både fordi disse debattene ofte bærer sterkt preg av en tøff, teatralsk stil som ble bredt oppfattet som upassende, og fordi massakren hadde ført til at flere av AUFs skolerte debattanter var skadet eller drept. I stedet for debattene ble det generelt arrangert «valgtorg», en ordning hvor de forskjellige ungdomsorganisasjonene holdt stands hvor elever kunne stille spørsmål og diskutere.

Det var påmeldt 350 skoler med totalt 161 837 elever til valget. Av disse hadde 275 skoler (120 520 elever) papirvalg og 75 skoler (41 317 elever) elektronisk stemmegivning.

## Resultater

## Referanser


## Eksterne lenker
* Samfunnsveven.no
Slaget om Wissembourg

**Slaget om Wissembourg** ble utkjempet 4. august 1870 mellom tyske og franske styrker og var det første større slaget under Den fransk-prøyssiske krig.

Etter at krigen brøt ut 19. juli, rykket de franske styrkene inn i Saarbrücken 2. august. Uavhengig av dette, rykket den prøyssiske kronprins Fredrik Wilhelm mot Wissembourg hvor den franske styrken i byen forberedte en angrep mot Tyskland.

Slaget kom da tre tyske korps overrasket den franske garnisonen i Wissembourg. De tallmessig underlegne forsvarerne kjempet tappert mot overmakten i en intens bykrigføring fra hus til hus etter at tyskerne hadde bombardert byen med artilleri. Til tross for stadige angrep fra prøyssiske og bayerske enheter, holdt de tallmessig underlegne franske styrkene ut, men måtte gi tapt at bybefolkningen i realiteten kapitulerte ved at de nektet å gi sine egne styrker assistanse i noe de anså som et tapt sak og slik ville unngå at byen ble ytterligere ødelagt. Til sammen  franske soldater med full utrustning ble tatt til fange av de tyske troppene.

Dette gjorde at de tyske styrkene kunne å rykke inn i Frankrike. De øvrige franske soldatene fra Wissembourg trakk seg ut vestover. Dagen deretter fortsatte fremrykningen til Wœrth (Wörth), der marskalk Patrice Mac-Mahon hadde tatt stilling med sitt korps og en divisjon av det 7. korps. De franske og tyske styrkene møttes igjen til et større slag bare to dager senere, da franskmennene gikk på et nytt nederlag i slaget om Wœrth.

## Eksterne lenker
*
Domestic Songs

***Domestic Songs*** er et musikkalbum med Solveig Slettahjell, utgitt i 2007.

## Sporliste

# «4.30»
# «I Do»
# «One of These Days»
# «My People»
# «Because»
# «Time»
# «Snowfall»
# «Match Perfect»
# «Inscriptions»
# «Bed Is Too Small»
# «Sail, Baby Sail»
# «Leave Me Here»
# «Oh, Sweetly»
# «Never Forget the Good Ones»

## Eksterne lenker
*
«Høgsfjord»

Skip med navnet **«Høgsfjord»**:

*MF «Høgsfjord» (1992) – Bilferge bygget i 1992.
*MF «Halsa» (1978) – Bilferge, gikk som MF «Høgsfjord» 1978 – 1992.
*MS «Høgsfjord» (1913) – Lokalrutebåt i Ryfylke, bygget 1913.
*MS «Høgsfjord I» (1878) – Bygget som DS «Torghatten», ombygget til motordrift i 1940.
Petra Kvitová

**Petra Kvitová** (født 8. mars 1990 i Bílovec i Tsjekkoslovakia) er en tsjekkisk profesjonell tennisspiller. Hennes nåværende og høyeste seeding er nr. 8 i verden, som hun oppnådde 20. juni 2011. Hun har vunnet fem WTA-titler, og tok sin første Grand Slam-tittel da hun vant Wimbledon-finalen 2011 mot Marija Sjarapova. Hun vant også Wimbledon-turneringen 2014 da hun beseiret Eugenie Bouchard i finalen.

## Bakgrunn
Petra Kvitová vokste opp med faren Jiri og moren Pavla i Bílovec, Tsjekkoslovakia. Faren Jiri introduserte henne for tennis. Hun har to brødre, Jiri og Libor. I ungdomstiden forgudet Kvitová den tsjekkiske tennisspilleren Martina Navrátilová.

## Tennis-karriere

### 2011
Kvitová startet 2011 med å vinne sin andre tittel i Brisbane International 2011 ved å slå Andrea Petkovic 6–1, 6–3 i finalen etter å ha slått ut blant annet tredjeseedede Nadia Petrova og femteseedede Anastasia Pavlyuchenkova. Med denne seieren oppnådde hun karrierens høyeste verdensranking, 28.

Hun kom til kvartfinalen i Australian Open, vant Open GDF Suez, vant Mutua Madrid Open, kom til fjerde runde i French Open og kom til finalen i AEGON International.

Kvitová vant sin første Grand Slam-tittel som åttendeseedet i Wimbledon-turneringen 2011. Hun slo Alexa Glatch, Anne Keothavong, 29. seedede Roberta Vinci, 19. seedede Yanina Wickmayer, 32. seedede Tsvetana Pironkova, og fjerdeseedede Victoria Azarenka før finalen, hvor hun slo femteseedede Marija Sjarapova i strake sett, 6–3, 6–4.

## Grand Slam-titler
*  **[[Wimbledon (tennis)|Wimbledon]]:**
** Single damer: 2011 (hun beseiret Marija Sjarapova med 6–3, 6–4 i finalen)
** Single damer: 2014 (hun beseiret Eugenie Bouchard med 6–3, 6–0 i finalen)

## Referanser


## Eksterne lenker
* 
*
Silver (album)

***Silver*** er et musikkalbum med Solveig Slettahjell og Slow Motion Quintet, utgitt i 2004. For albumet fikk hun Spellemannprisen for «Jazz» under Spellemannprisen 2004.

## Sporliste
# «Take It with Me»
# «Second Time Around»
# «What Is This Thing Called Love»
# «D. Parker's Wisdom»
# «What If»
# «You Won't Forget Me»
# «Nobody's Fault But Mine»
# «Moon River»
# «Time After Time»
# «12th of Never»
# «The More I See You»
# «Look for the Silver Lining»
The Blob (1988)

***The Blob*** er en amerikansk science fiction-grøsser fra 1988 regissert av Chuck Russell. Filmen handler om en bisarr organisme som  truer en amerikansk småby. Organismen vokser og blir større etterhvert som den dreper mennesker. De ledende rollene spilles av Kevin Dillon, Shawnee Smith og Donovan Leitch. 

Filmen er en nyinnspilling av *[[The Blob]]* fra 1958 med Steve McQueen i hovedrollen.

## Handling
En kommet faller ned fra verdensrommet og havner i nærheten av en liten, idyllisk amerikansk landsby. En uteligger blir vitne til nedfallet og løper til for å se. Han legger merke til en geleaktig masse på innsiden av den sprukkede kometen og forsøker å ta stoffet nærmere i øyesyn ved hjelp av en trepinne. Med ett fester den deigaktige massen seg på hånden hans og nekter å slippe. Til alt hell får han hjelp til å komme seg til det lokale sykehuset, men der vokser organismen seg større, og når dens opprinnelige vert dør finner den instinktivt frem en ny. Organismen størrelse gjør den nærmest ustoppelig og den absorberer alt liv som kommer i dens vei. Etterhvert blir den gigantisk og truer hele byen med utslettelse. Tenåringsgutten Brian Flagg blir stående midt opp i det hele og ender opp som redningsmann.

## Om filmen

### Publikum
Filmen ble ingen suksess på kino i USA, hvor den innbrakte litt over åtte millioner dollar. 

Produksjonskostnadene var på ca 19 millioner dollar.

### Anmelderne
*The Blob* fikk blandet mottakelse av anmelderne, noe som gjenspeiles i at den har oppnådd 57 % på Rotten Tomatoes. Den amerikanske filmanmelderen Leonard Maltin gav den 2 av 4 stjerner.

''Aftenpostens'' anmelder gav den forholdsvis god omtale og beskrev den som en effektiv grøsser. *[[VG]]* gav den terningkast tre.

## Rollebesetning
* Kevin Dillon : Brian Flagg
* Shawnee Smith : Meg Penny
* Donovan Leitch : Paul Taylor
* Jeffrey DeMunn : Sheriff Herb Geller
* Candy Clark : Fran Hewitt
* Joe Seneca : Dr. Meddows
* Del Close : Reverend Meeker
* Paul McCrane : Deputy Bill Briggs
* Sharon Spelman : Mrs. Penny
* Beau Billingslea : Moss Woodley
* Art LaFleur : Apoteker/Mr. Penny
* Ricky Paull Goldin : Scott Jeske
* Robert Axelrod : Jennings
* Michael Kenworthy : Kevin Penny
* Jack Rader : Col. Hargis
* Billy Beck : Alter Mann
* Douglas Emerson : Eddie Beckner
* Jamison Newlander : Anthony
* Clayton Landey : George Ruit

## Referanser


## Eksterne lenker
*
Slow Motion Orchestra (album)

***Slow Motion Orchestra*** er et musikkalbum med Solveig Slettahjell og Slow Motion Quintet, utgitt i 2001. Dette er hennes første plate som soloartist.

## Sporliste

# «All the Way»
# «Comes Love»
# «Blame It on My Youth»
# «My Heart Belongs to Daddy»
# «What a Little Moonlight Can Do»
# «Little Girl Blue»
# «I've Got a Crush on You»
# «I Remember Clifford»
# «Reaching for the Moon»
# «Beautiful Love»
# «Wild Is the Wind»
Tarpan Seasons

***Tarpan Seasons*** er et musikkalbum med Solveig Slettahjell og Slow Motion Quintet, utgitt i 2009.

## Sporliste
# «Precise Content»
# «The Ballad of Jimmy Crawler»
# «Your River»
# «How They Shine»
# «Right As Rain»
# «December Song»
# «Three Hearts in a Bowl»
# «Into the Night»
# «Visit»
# «You Go I Go»
# «Be Steady»
# «A Day»

## Eksterne lenker
*
Pixiedust

***Pixiedust*** er et musikkalbum med Solveig Slettahjell og Slow Motion Quintet, utgitt i 2005.

## Sporliste

# «Count the Days»
# «Don't Explain»
# «Have a Little Faith in Me»
# «Home»
# «Hope Is the Thing Feathers»
# «Little Wonder»
# «Milo»
# «Faith, Trust and Pixiedust»
# «Sleepy Pixie»
# «Starpillow»
# «When You Wish Upon a Star»

## Eksterne lenker
Jaime Moreno

**Jaime Moreno Morales** (født 19. januar 1974 i Santa Cruz de la Sierra, Bolivia) er en boliviansk fotballtrener og tidligere fotballspiller. Han er assistentrener i den amerikanske fotballklubben DC United, hvor han også spilte spiss sine siste seks sesonger som profesjonell fotballspiller. Gjennom to perioder i DC United og én sesong i MetroStars skåret han 133 mål på 340 kamper, og er mestskårende i Major League Soccer. Han er også nummer fire på listen over spilte kamper i MLS. I 1994 ble han historisk som første bolivianer i engelsk Premier League, da han signerte  for Middlesbrough. Der ble han i to sesonger og kom tilbake på lån i 1997. Han satt for det meste på benken og skåret to mål på 25 kamper for klubben. Moreno er også nummer ni på listen for både mestskårende og spilte kamper på . Han var en del av landslagstroppene i fotball-VM i 1994 og Copa América 1997.
## Referanser


## Eksterne lenker
*
Good Rain

***Good Rain*** er et musikkalbum med Solveig Slettahjell og Slow Motion Quintet, utgitt i 2006. 

## Sporliste

# «Where Do You Run to»
# «Another Day»
# «Don't Look Back»
# «Colour Lullabye»
# «Flawless»
# «We Were Indians»
# «Do Lord»
# «My Oh My»
# «Good Rain»
# «The Moon»
# «P.S. I Love You»

## Eksterne lenker
*
Natt i Betlehem

***Natt i Betlehem*** er et musikkalbum med Solveig Slettahjell, Tord Gustavsen og Sjur Miljeteig, utgitt i 2008.

## Sporliste

# «Stille natt»
# «Å kunne jeg bare bli barn igjen»
# «Kling no, klokka»
# «Jul, jul, strålande jul»
# «O Poor Little Jesus»
# «Mitt hjerte alltid vanker»
# «Star Carol»
# «O Little Town of Betlehem»
# «Sleep Holy Babe»
# «Jeg synger julekvad»
# «I denne søte juletid»
# «Det kimer nå til julefest»
# «När det lider mot jul»
# «Deilig er jorden»

## Eksterne lenker
*
Nestor (slekt)

* Kaka
* Kea

***Nestor*** er en slekt i gruppen med New Zealand-papegøyer (Strigopidae) som inkluderer to nålevede arter; Kaka (*N. meridionalis*) og Kea (*N. notabilis*). Begge artene er middels store.

Kea er endemisk for Sørøya og lever i skogs- og subalpine strøk på høyder omkring 850–1&nbsp;400 moh. Kaka overlever som to underarter; sørøykaka (*N. m. meridionalis*) på Sørøya og nordøykaka (*N. m. septentrionalis*) på Nordøya. Begge underartene finnes i elevasjoner på opp mot 850 moh, men generelt kan man hevde at kaka holder til i lavereliggende skog og kea i høyereliggende skog. Sistnevnte har også tilpasset levesettet til snøforhold, og kan hevdes å migrere mellom sommer- og vinterbeite. Det forlengede overnebbet på kea er ypperlig tilpasset å grave etter spiselige røtter.

På Norfolkøya fantes det inntil midten av 1800-tallet ennå en kakaart, gullkaka (*N. productus*), med denne er nå utdødd. Den var litt mindre enn kakaen.

## Arter
* *[[Kaka|Nestor meridionalis]]*, kaka
** *[[Nestor meridionalis meridionalis|N. m. meridionalis]]*, sørøykaka
** *[[Nestor meridionalis septentrionalis|N. m septentrionalis]]*, nordøykaka
* *[[Gullkaka|Nestor productus]]*, gullkaka (†)
* *[[Kea (fugl)|Nestor notabilis]]*, kea

## Referanser


## Eksterne lenker
*
My Shining Hour

***My Shining Hour*** er et musikkalbum med Kjersti Stubø Band, utgitt i . Dette er hennes første plate som soloartist.

## Sporliste
# «If I Should Lose You»
# «My Shining Hour»
# «My Foolish Heart»
# «I'm Old Fashioned»
# «It Could Happen to You»
# «Angel Eyes»
# «Blame It on My Youth»
# «It's Allright with Me»
# «I Could Never Fool You»
# «My One and Only Love»

## Referanser


## Eksterne lenker
*
Club Atlético Vélez Sársfield

**Club Atlético Vélez Sársfield** er et idrettslag basert i Liniers i det vestlige Buenos Aires i Argentina.

Sársfield driver med mange forskjellige idretter, men er mest kjent for dens fotballag, som spiller i den argentinske Primera División, det øverste nivået av det argentinske ligasystem for fotball. Vélez har vunnet det argentinske Primera División åtte ganger, og klubben har også vunnet fem internasjonale verdenscup-arrangementer (inkludert både Copa Libertadores og Intercontinental Cup). Klubbens hjemmebane er Estadio José Amalfitani, som ligger i bydelen Liniers. 

Både klubben og dens hjemmebane blir kalt «El Fortín» (Det lille fort), mens dens fans kalles «fortineros» (fra det lille fort). Sársfield ble offisielt grunnlagt den 1. januar 1910 i Buenos Aires. Fotballklubben deltok for første gang i den argentinske ligaen i 1919 under et amatørmesterskap.

## Spillerstall
13. april 2021

### Utlånte spillere

## Referanser


## Eksterne lenker
* 
* Klubbens offisielle nettsider
Aslak Bonde

**Aslak Bonde** (født 1959) er en norsk journalist som primært har jobbet som politisk analytiker og kommentator.

Han er cand.mag. med statsvitenskap, historie og sosialøkonomi fra Universitetet i Oslo fra 1983, Master of Science fra Columbia School of Journalism fra 1984 og cand.philol. med hovedfag i historie fra Universitetet i Oslo fra 1989.

Han begynte i NRK Radio som frilanser og vikar i studietiden. Han ble fast reporter i 1984 og vaktsjef i Dagsnytt-redaksjonen i 1988. Fra 1991 til 2002 var han journalist i politisk avdeling i *[[Aftenposten]]*. Siden 2002 har Bonde vært frittstående analytiker. Nesten like lenge har han vært fast spaltist i *[[Morgenbladet]]*.

Bonde hadde i ungdomstiden verv i Unge Høyre og Den Konservative Studenterforening. Han var også speiderleder.

## Familie
Han er sønn av presse- og kringkastningsmannen Arne Bonde (1924–2003).

## Referanser
Liste over statsledere i 1193

## Europa

### [[:Kategori:Geistelige fyrstedømmer innen Det tysk-romerske rike|Geistelige tysk-romerske fyrstedømmer]]
** **[[Schwerin bispedømme|Schwerin]]** – Brunward, biskop  (1191–1238)

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Hans-Erik Eriksen

**Hans-Erik Eriksen** (født 24. desember 1977) er en norsk fotballtrener. 

Eriksen ledet Follo opp fra 2. divisjon til Adeccoligaen på første forsøk, og fulgte opp med å nå cupfinalen 2010 etter å ha slått ut Rosenborg i semifinalen. I finalen tapte de mot Strømsgodset. I juni 2011 fikk Eriksen med seg den mer meritterte treneren Kjell Sverre Hansen Wold som assisterende trener. 

24. november 2015 ble Eriksen trener for Hødd, men fikk sparken 23. juni 2016 etter kun 13 seriekamper. Han var trener for Kongsvinger fra 12. januar 2017 til 30. april 2018.
Han har også spilt for Evertons juniorakademi.

## Referanser
Qin He

**Qin He** (født 14. desember 1984) er en kinesisk bryter som bryter i fri-stil i 60-kilosklassen. Han representerte Kina under Sommer-OL 2008 der han ble utslått i første runde.

## Eksterne lenker
*
Norgesmesterskapet i fotball for jenter 16 år

**Norgesmesterskapet i fotball for jenter 16 år** eller **Telenor Cup** er en årlig fotballturnering for J16-lag, som ble innført i 2009. Turneringen ble vurdert kuttet ut i forkant av budsjettforhandlingene for 2011, men NFF besluttet 7. desember 2010 å videreføre satsingen.

## Norgesmestre

### Finalestatistikk

## Referanser


## Eksterne lenker
*  J16-NM hos fotball.no
Xu Li

**Xu Li** (født 12. desember 1989 i Suzhou i provinsen Anhui i Folkerepublikken Kina) er en kinesisk bryter som bryter i fri-stil i 55-kilosklassen. Hun representerte Kina under Sommer-OL 2008 der hun tok bronsemedalje.

## Referanser


## Eksterne lenker
*
Papua Ny-Guineas riksvåpen

**[[Papua Ny-Guinea]]s riksvåpen** er et våpenskjold, består av en stilisert safranparadisfugl (*Paradisaea raggiana*) over et tradisjonelt spyd på en *[[kundu]]*-tromme.

## Referanser
Xu Haiyan

**Xu Haiyan** (født 24. november 1984 i Zoucheng i provinsen Shandong i Folkerepublikken Kina) er en kinesisk bryter som bryter i fri-stil i 63-kilosklassen. Hun representerte Kina under Sommer-OL 2008 der hun ble utslått i andre runde.

## Eksterne lenker
*
Wang Jiao

**Wang Jiao** (født 20. januar 1988 i Shenyang, Folkerepublikken Kina) er en kinesisk bryter som bryter i fri-stil i 72-kilosklassen. Hun representerte Kina i Sommer-OL 2008 der hun ble olympisk mester i sin klasse.

## Referanser


## Eksterne lenker
*
Chang Yongxiang

**Chang Yongxiang** (født 16. september 1983 fra Handan fylke i provinsen Hebei i Folkerepublikken Kina) er en kinesisk bryter som bryter i gresk-romersk-stil i 74-kilosklassen. Han representerte Kina under Sommer-OL 2008 der han tok sølv.

## Eksterne lenker
*
Sheng Jiang

**Sheng Jiang** (født 25. mars 1983 i Hangzhou i Folkerepublikken Kina) er en kinesisk bryter som bryter i gresk-romersk-stil i 60-kilosklassen. Han representerte Kina under Sommer-OL 2008 der han tok bronsemedaljen. Han representerte også Kina under Sommer-OL 2004 og i 2012.

## Eksterne lenker
*
Li Yanyan

**Li Yanyan** (født 18. juni 1981 i Linyi i provinsen Shandong i Folkerepublikken Kina) er en kinesisk bryter som bryter i gresk-romersk-stil i 66-kilosklassen. Han representerte Kina under Sommer-OL 2008 der han ble utslått i andre runde.

## Eksterne lenker
*
Ma Sanyi

**Ma Sanyi** (født 1. juni 1982) er en kinesisk bryter som bryter i gresk-romersk-stil i 84-kilosklassen. Han representerte Kina under Sommer-OL 2008 der han ble utslått i første runde.

## Referanser


## Eksterne lenker
*
Scott Walker

**Scott Walker** er navnet til flere personer: 

* Scott Walker (sanger) (Noel Scott Engel) (1943–2019), amerikansk-britisk sanger og låtskriver
* Scott Walker (politiker) (1967&ndash;), amerikansk politiker
* Scott Walker (ishockeyspiller) (1973&ndash;), canadisk ishockeyspiller
Jiang Lin

**Jiang Lin** (født 23. oktober 1981 i Qingdao i provinsen Shandong i Folkerepublikken Kina) er en kinesisk, profesjonell bueskytter. Han representerte Kina under Sommer-OL 2008 der han ble slått ut i første runde individuelt, og tok bronsen i lagkonkurransen.

## Eksterne lenker
*
Guo Dan

**Guo Dan** (født 20. desember 1985 i Tieling i provinsen Liaoning i Folkerepublikken Kina) er en kinesisk, profesjonell bueskytter. Hun representerte Kina under Sommer-OL 2008 der hun ble slått ut i første runde individuelt, og tok sølv i lagkonkurransen.

## Referanser


## Eksterne lenker
*
Zhang Juanjuan

**Zhang Juanjuan** (født 2. januar 1981 fra Qingdao i provinsen Shandong i Folkerepublikken Kina) er en kinesisk bueskytter. Hun representerte Kina under Sommer-OL 2008 der huntok gullet individuelt, og tok sølv i lagkonkurransen. Hun tok også sølv i lagkonkurransen i Sommer-OL 2004.

## Referanser


## Eksterne lenker
*
Liu Lina

**Liu Lina** (født 20. februar 1979) er en kinesisk rytter, som konkurrerer i klassen feltritt. Hun representerte Kina under Sommer-OL 2008, der hun ble nummer 43, og ikke nådde finalen.

## Eksterne lenker
*
Alex Hua Tian

**Alex Hua Tian** (født 25. oktober 1989) er en kinesisk rytter, som konkurrerer i klassen feltritt. Han representerte Kina under Sommer-OL 2008, der han ble nummer 29, og ikke nådde finalen.

Under Sommer-OL 2020 i Tokyo som ble arrangert i 2021, ble han nummer 25 individuelt. 

## Referanser


## Eksterne lenker
*
Huang Zuping

**Huang Zuping** (født 11. juni 1963 i Shanghai i Folkerepublikken Kina) er en kinesisk rytter, som konkurrerer i klassen sprangridning. Han representerte Kina under Sommer-OL 2008, der han ble nummer 66, og ikke nådde finalen.

## Eksterne lenker
*
The Big Picture (Elton John-album)

***The Big Picture*** er det 26. studioalbumet av den britiske sangeren Elton John, utgitt i 1997.

## Albuminformasjon
Albumet omfatter fire verdensomspennende singler, «Live Like Horses» (en duett med Luciano Pavarotti kun for singelversjonen), «Something About the Way You Look Tonight» (utgitt senere som en dobbel A-side med «Candle in the Wind 1997»), «Recover Your Soul» og «If the River Can Bend». Albumet var dedikert til Elton Johns venn, motedesigneren Gianni Versace, som ble myrdet noen måneder før utgivelsen. Dette var det siste albumet til dags dato til å bli produsert av Chris Thomas.

## Sporliste
Alle sangene er skrevet av Elton John og Bernie Taupin.

#«Long Way from Happiness» – 4:47
#«Live Like Horses» – 5:02
#«The End Will Come» – 4:52
#«If the River Can Bend» – 5:23
#«Love's Got a Lot to Answer For» – 5:02
#«Something About the Way You Look Tonight» – 5:09
#«The Big Picture» – 3:45
#«Recover Your Soul» – 5:18
#«January» – 4:02
#«I Can't Steel My Heart Clear of You» – 4:10
#«Wicked Dreams» – 4:39

## Eksterne lenker
* ''The Big Picture'' på Allmusic
Li Zhenqiang

**Li Zhenqiang** (født 23. juli 1968 i Dongguan i provinsen Guangdong i Folkerepublikken Kina) er en kinesisk rytter, som konkurrerer i klassen sprangridning. Hun representerte Kina under Sommer-OL 2008, der hun ble nummer 69, og ikke nådde finalen.

Under Sommer-OL 2020 i Tokyo som ble arrangert i 2021, ble hun nummer 52 individuelt. 

## Referanser


## Eksterne lenker
*
Svevia

**Svevia AB** er et svensk statlig selskap med virksomhet i Sverige og Norge. Svevias forretningsidé er å bygge og vedlikeholde veier og infrastruktur. Selskapets hovedkontor ligger i Solna. Svevia ble etablert 1. januar 2009 ved at produksjonsavdelingen i Vägverket ble omdannet til et frittstående aksjeselskap.

## Eksterne lenker
*
Flattrykning

**Flattrykning** eller **elliptisitet** er et mål på hvor flattrykt en sirkel er langs en diameter slik at den tar formen til en ellipse. Tilsvarende definisjon gjelder for en flattrykt kule slik at den tar formen av en rotasjonsellipsoide med en kort akse og to like lange akser. En planet som er tilnærmet sfærisk i formen, vil bule utover langs ekvator på grunn av sentrifugalkraften skapt av dens rotasjon. 

For en ellipse med store halvakse *a* og mindre halvakse *b* defineres flattrykningen som 

:  f = {a - b\over a} = 1 - {b\over a} 

Den er forskjellig fra ellipsens eksentrisitet *e* som er gitt ved 

:  e^2 = 1 -  {b^2\over a^2} 

Begge størrelsene går mot null når flattrykningen er liten. Den nøyaktige sammenhengen er 

:  e^2 = 2f - f^2 

Dette gjelder for planeter som roterer om den korteste aksen. For de er *a* den **ekvatoriale radius**, mens *b* er den **polare radius**. Jorden har en flattrykning som i versjon *WGS 84* av World Geodetic System er , mens den er enda mindre for Månen og Solen. For Jupiter er den *f* = 1/16, mens den er *f* = 1/10 for Saturn.

Hvis man antar at massetettheten til planeten er konstant, kan effekten av rotasjonen nøyaktig beregnes. Hvis den har vinkelhastigheten *&omega;* = 2*&pi;*&thinsp;/*T* hvor *T* er omløpstiden, vil den resultere i en flattrykning

:  f = {5\omega^2 a^3\over 4 GM} 

hvor *G* er gravitasjonskonstanten og *M* er planetens masse. Selv om antagelsen om konstant massetetthet gir et godt estimat for denne størrelsen, er fordelingen av masse i roterende planeter mer komplisert.

## Fremstilling i polarkoordinater

Ved bruk av kartesiske koordinater (*x,y*) er ligningen for ellipsen

:  {x^2\over a^2} + {y^2\over b^2} = 1 

For planeter er det vanligvis mer hensiktsmessig å benytte sfæriske koordinater. Men på grunn av symmetrien om rotasjonsaksen, reduserer disse seg til polare koordinater (*r, &phi;*). Hvis vinkelen *&phi;* velges å angi breddegrad, er da

:  x = r\cos\phi \; \; \;  \text{og}  \; \; \;  y = r\sin\phi 

Settes dette inn i ellipseligningen, kan resultatet skrives som

:  r = {a\over\sqrt{ 1 + k\sin^2\phi}} 

hvor nå flattrykningen opptrer i parameteren

:  k = {2f - f^2\over (1 - f)^2} 

Siden flattrykningen for planeter *f*  r = a (1 - f\sin^2\phi) 

Den polare radius for *&phi;* = 90&deg; kommer ut som *a*(1 - *f*) = *b* som den skal. Planeten har samme form som en oblat sfæroide eller flattrykt rotasjonsellipsoide.

## Litteratur
* D. Turcotte and G. Schubert, *Geodynamics*, Cambridge University Press, England (2002). ISBN 978-0-521-18623-0.
BSC Preussen

**BSC Preussen** (**Berliner Schlittschuh-Club Preussen**) var en ishockeyklubb i Berlin, som ble grunnlagt i 1982. Klubben var i 1994 blant grunnleggerne av Deutsche Eishockey Liga og kom til semifinalene i det tyske ishockeymesterskapet i årene 1995, 1996 og 2000.

Klubben eksisterte under flere andre navn: **Preussen Devils** (1995–1996), **Berlin Capitals** (1996–2002), **BC Preussen** (2002–2004) og **Berliner Schlittschuhclub Preussen** (2004–2005).

Klubben gikk konkurs i 2005.

## Referanser
BFC Preussen

**BFC Preussen**, egentlig **Berliner FC Preussen 1894 e.V.**, er en idrettsklubb fra Berlin i Tyskland som ble opprettet den 1. mai 1894. Forgjengeren var en studentforening, Berliner Burschenschaft Hevellia grunnlagt 1877. 

Klubben har idag avdelinger for fotball, håndball, volleyball, friidrett og gymnastikk. Historisk har den også vært blant grunnleggerne av ishockeyklubben BSC Preussen (1982–2005).

Klubbens hjemmebane er Preussenstadion med en kapasitet på 3 000 tilskuere. BFC Preussen spiller i Berlin-Liga, hvor de fikk 15.-plass i sesongen 2010/2011.
## Referanser
Kinas kommunistpartis 7. sentralkomité

**Kinas kommunistpartis 7. sentralkomité** var i sesjon fra 1945 til 1956. Den avholdt seks plenarsesjoner i denne perioden, den annen i 1949. 

Den hadde 44 medlemmer og 33 alternerende medlemmer.

## Medlemmer
:*Sortert etter stemmetall:*

#Mao Zedong (毛泽东)
#Zhu De (朱德)
#Liu Shaoqi (刘少奇)
#Ren Bishi (任弼时)
#Lin Boqu (林伯渠)
#Lin Biao (林彪)
#Dong Biwu (董必武)
#Chen Yun (陈云)
#Xu Xiangqian (徐向前)
#Guan Xiangying (关向应)
#Chen Tanqiu (陈潭秋)
#Gao Gang (高岗)
#Li Fuchun (李富春)
#Rao Shushi (饶漱石)
#Li Lisan (李立三)
#Luo Ronghuan (罗荣桓)
#Kang Sheng (康生)
#Peng Zhen (彭真)
#Wang Ruofei (王若飞)
#Zhang Yunyi (张云逸)
#He Long (贺龙)
#Chen Yi (陈毅)
#Zhou Enlai (周恩来)
#Liu Bocheng (刘伯承)
#Zheng Weisan (郑位三)
#Zhang Wentian (张闻天)
#Cai Chang, kvinne (蔡畅)
#Deng Xiaoping (邓小平)
#Lu Dingyi (陸定一)
#Zeng Shan (曾山)
#Ye Jianying (叶剑英)
#Nie Rongzhen (聂荣臻)
#Peng Dehuai (彭德怀)
#Deng Zihui (邓子恢)
#Wu Yuzhang (吴玉章)
#Lin Feng (林枫)
#Teng Daiyuan (滕代远)
#Zhang Dingcheng (张鼎丞)
#Li Xiannian (李先念)
#Xu Teli (徐特立)
#Tan Zhenlin (谭震林)
#Bo Yibo (薄一波)
#Chen Shaoyu (陈绍禹)
#Qin Bangxian (秦邦憲)



## Kronologi
*1. plenarsesjon*
*Når: 19. juni 1945
*Hvor: Yan'an
*Betydning: Mao Zedong ble formann for sentralkomiteen, med et sekretariat bestående av Zhou Enlai, Ren Bishi, Liu Shaoqi og Zhu De. Et 13-medlemmers politburå og andre sentrale organer ble valgt.

*2. plenarsesjon*
*Når: 5.-13. mars 1949
*Hvor: Xibaipo, Pingshan fylke
*Betydning: Møtet fant sted rett før den avgjørende seier over Kuomintang. Mao Zedong avla en rapport om partiets planer for tiden etter den endelige seier, og understreket at maqn måtte være på vakt mot «ubevæpnede fiender» og «sukrede kuler». Det ble besluttet å sammenkalle Det kinesiske folks politisk rådgivende konferanse med «demokratiske partier».

*3. plenarsesjon*
*Når: 6.-9. juni 1950
*Hvor: Beijing
*Betydning: Første plenarsesjon avholdt i Beijing og etter den nasjonale seier. Man fokuserte på det sentrale regjeringsarbeid, med rapporter avlagt av Mao Zedong, Liu Shaoqi og Chen Yun. Nie Rongzhen rapporterte om reorganiseringen av Folkets frigjøringshær fra geriljahær til regulær hær.

*4. plenarsesjon*
*Når: 6.-10. februar 1954
*Hvor: Beijing
*Betydning: Gao Gang ble kritisert. Mao Zedong deltok ikke, så politbyråets rapport ble presentert av Liu Shaoqi.

*5. plenarsesjon*
*Når: 4. april 1955
*Hvor: Beijing
*Betydning: Møtet fulgte en nasjonalkonferanse partiet avholdt i mars. Det godkjente konferansens resolusjoner om femårsplanen og utviste Gao Gang (posthumt) og Rao Shushi. Lin Biao og Deng Xiaoping ble innvalgt til politbyrået for første gang.

*6. plenarsesjon*
*Når: 4.-11. oktober 1955
*Hvor: Beijing
*Betydning: Resolusjoner om kollektivisering og socsalistisk transformasjon av jordbruket. Det ble besluttet å innkalle 8. nasjonalkongress.

*7. plenarsesjon*
*Når: 22. august – 13. september 1956
*Hvor: Beijing
*Betydning: Forberedelser for 8. partikongress.

## Referanser


## Eksterne lenker
* 7th Central Committee of the CPC, People's Daily Online.
Chen Tanqiu

**Chen Tanqiu** (forenklet kinesisk: 陈潭秋, født 4. januar 1896 i Huanggang i provinsen Hubei i Kina, henrettet i 27. september 1943) var en av grunnleggerne av Det kinesiske kommunistiske parti.

Chen Tanqiu tok eksamen fra Wuhan høyere lærerskole (i dag: Wuhanuniversitetet) etter å ha spilt en ledende rolle under Fjerde mai-bevegelsen i 1919. Chen dannet så Wuhans kommunistgruppe sammen med Dong Biwu i 1920. I 1921 dro Chen og Dong Biwu til det møtet som stiftet Det kinesiske kommunistiske parti.

Etterpå fortsatte han som lokal leder av Partiet. I februar 1923 var Chen en av organisatorene av 7-februar-streiken på Jinghanjernbanen, som ansporte arbeiderbevegelsen landet rundt.

Chen Tanqiu var partidelegat til Komintern mellom 1935 og 1939. Chen var også valgt til de tredje, femte, sjette og syvende nasjonale partikongresser. Men delegatene ved den syvende nasjonale partikongress var ikke oppmerksomme på at han var blitt henrettet av  Sheng Shicai i 1943.

## Referanser
Rosaleen Norton

**Rosaleen Norton** (født 2. oktober 1917 i Dunedin, New Zealand, død 5. desember 1979) var en australsk kunstner og svært interessert i det okkulte og hinsidige.

Etter endt utdannelse begynte Norton som profesjonell forfatter, og avisen Smiths Weekly publisere en rekke av hennes skrekkhistorier i 1934, da hun var seksten år, hvorpå de ga henne jobb som journalist og deretter som illustratør. Imidlertid ble hennes grafiske illustrasjoner ansett som meget kontroversielle, og hun mistet jobben. I 1935 møtte Rosaleen en mann ved navn Beresford Conroy og de giftet seg den 14. desember 1940. Ektemannen var utstasjonert i Ny-Guinea under den andre verdenskrig.

Hennes malerier, som har blitt sammenlignet med den britiske okkulte kunstneren Austin Osman Spare, er ofte bilder av overnaturlige elementer som hedenske guder og demoner, som noen ganger er involvert i seksuelle handlinger. Disse maleriene fikk særlig kontrovers i Australia på 1940-og 1950-tallet der hun ble arrestert for offentlig uanstendighet ved en rekke anledninger. Norton døde i desember 1979 av kreft i tykktarmen ved den romersk-katolske Sacred Heart Hospice for the Dying, i Sydney, Australia. En plakett dedikert til hennes minne har senere blitt oppført ved Darlinghurst Road i Kings Cross.

## Referanser
Den nasjonale forsvarsregjeringen

**Le Gouvernement de la Défense Nationale**, eller **Den nasjonale forsvarsregjeringen** var den første regjeringen i Den tredje franske republikk, og satt fra 4. september 1870 til 13. februar 1871. , 

Det var et republikansk parlamentarisk demokrati som kom til den 4. september 1870 etter keiser Napoleon IIIs fall under Den fransk-prøyssiske krig da han ble tatt til fange av de tyske styrkene under slaget ved Sedan. Da dette ble kjent i Paris, samlet ledende medlemmer av den franske nasjonalforsamlingen seg i Hôtel de Ville for å etablere en ny regjering. På møtet i Hôtel de Ville ble Léon Gambetta bedt om å danne en nasjonal forsvarsregjering 4. september, og denne tok umiddelbart kontroll over all offentlig virksomhet i Frankrike, herunder også krigen mot Preussen.

Kort tid etter proklamasjonen ble den tredje republikk avbrutt av et revolusjonært folkestyre, Pariskommunen, som ble opprettet i Paris i protest mot Den nasjonale forsvarsregjeringen. Pariskommunen varte kun i 72 dager, 18. mars&ndash;28. mai 1871.

Den tredje republikk ble formelt grunnlagt 30. januar 1875, ved at nasjonalforsamlingen fattet detaljerte vedtak om hvordan republikkens president skulle velges.

Den nasjonale forsvarsregjeringen ble ledet av general Louis Jules Trochu, og dannet mens Paris var under tysk beleiring. Den nasjonale forsvarsregjeringen forsøkte å iverksette to forsøk på å bryte den tyske beleiringen, men disse var ikke vellykkede og førte til en økende misnøyde blant befolkningen. I slutten av januar 1871, da den folkelige misnøyen var enda større etter å ha slått hard ned alle tegn til folkelige opprør, overga Den nasjonale forsvarsregjeringen seg til tyskerne og ble to uker senere erstattet av en regjering ledet av Adolphe Thiers, som straks innførte en rekke harde økonomiske tiltak for å bli i stand til å betale krigserstatningen til Tyskland, noe som var en forutsetning for tysk tilbaketrekning fra Frankrike. Dette førte til en omfattende folkelig uro rundt om i landet, blant annet opprettelsen av Pariskommunen.

## Sentrale medlemmer
Revolusjonære, venstreorienterte politikere i Paris håpet at den nye regjeringsdannelsen skulle innebære en politisk dreining, men denne regjeringen besto nesten utelukkende av middelaldrende konservative menn fra Paris som allerede var deputerte til Nasjonalforsamlingen fra valgkretser i Paris. Slik utgjorde den ikke noen politisk fornyelse. Da Jules Trochu aksepterte presidentvervet, var dette på grunnlag av forsamlingens løfte om at de skulle «bestemt forsvare religion, eiendom og familie».

*Louis Jules Trochu, president og regjeringssjef
*Jules Favre, visepresident og utenriksminister
*Léon Gambetta, innenriks- og krigsminister
*Ernest Picard, finansminister
*Maurice Fourichon, admiral og marineminister
*Jules Ferry, prefekt for Seine-regionen
*Jules Simon, utdanningsminister
*Gaston Crémieux, justisminister
*Étienne Arago, borgermester for Paris
*Gustave Dorian, rustnings- og arbeidsminister
*Henri Rochefort, minister uten portefølje (ble tatt inn i regjeringen 31. oktober som en konsesjon til ekstreme republikanere, men trakk seg i november)
Society of Nordic Barbershop Singers

**Society of Nordic Barbershop Singers** (SNOBS) er det nordiske forbundet for barbershopkor, -kvartetter, -sangere og -dirigenter. SNOBS er basert i Stockholm, Sverige, og har medlemmer i Sverige, Danmark, Norge og Finland. Forbundets formål er å spre, utvikle og bevare barbershopmusikken blant kor og kvartetter i regionen. Dette foregår blant annet gjennom oppfølging og utdanning av medlemskor og -kvartetter, samt gjennom å arrangere årlige konferanser og konkurranser (nordiske mesterskap) for barbershopkor og -kvartetter. Vinnerne av korkonkurransen og de kvartettene som oppnår en gjennomsnittsskåre på minst 76 poeng per dommer, kvalifiserer seg for deltakelse i det internasjonale mesterskapet som arrangeres årlig av Barbershop Harmony Society i USA.

## Resultater for nordisk mesterskap

## Eksterne lenker
* SNOBS' hjemmeside (engelsk)
* Bodø-oktettens hjemmeside (helt ny)
* Fredrikstad barberboys' hjemmeside